stanford-oval/wikipedia huggingface dataset:
אוניברסיטת א-זיתונה
לקריאה נוספת

Mahmud Abd al-Mawla, L’université zaytounienne et la société tunisienne, éd. Maison Tiers-Monde, Tunis, 1984.
בניין של אוניברסיטת א-זיתונה
דיר כיפא

| --- | --- |
 מדינה:  לבנון לבנון
 מחוז:  דרום לבנון
 נפה:  צור
 גובה:  390 מטרים
 קואורדינטות:  33°15′23″N 35°23′54″E﻿ / ﻿33.256388888889°N 35.398333333333°E﻿ / 33.256388888889; 35.398333333333 
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןדיר כיפא(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןדיר כיפא  he tabBackground:;tabBorder:#aaa;defaultTab:0;
 
דֵיר כִּיפָא (בערבית: دير كيفا) הוא כפר נוצרי לבנוני השייך לנפת צור שבמחוז דרום לבנון.
מיקום וגאוגרפיה

דיר כיפא שוכן על גבעות בגובה של 390 מטרים מעל פני הים, כ-20 קילומטרים מזרחית לעיר צור, ממערב לכפרים קלאוויה ובורג' קלאוויה וממזרח לכפרים סלעא ובאפליה.
אטימולוגיה

ב-1881 כתב החוקר אדוארד פאלמר שהמילה "דיר" (دير) פירושה מנזר והמילה "כיפא" (كيفا) היא שם פרטי של אדם. הכוונה לפטרוס, אחד משנים-עשר השליחים, שישו נתן לו את הכינוי "כיפא" (סלע בארמית), ומאוחר יותר הכינוי תורגם ל"פטרוס" (סלע ביוונית). כלומר, פירוש שמו של הכפר הוא מנזר פטרוס או מנזר הסלע.
היסטוריה

בשנת 1875 כתב החוקר ויקטור גרן: "בורות מים חצובים בסלע, ואבנים מסותתות בעלות מראה עתיק, מלמדים שהכפר החליף כפר עתיק יותר." הוא ציין שבכפר גרים 150 מתואלים.
בשנת 1881 משלחת של הקרן לחקר ארץ ישראל ביקרה בכפר והוא תואר כך: "כפר הבנוי מאבן, המכיל כ-150 מתואלים (Metâwileh) וחמישים נוצרים, ממוקם על גבעה, ומוקף בעצי תאנה, זיתים ואדמה לעיבוד. אספקת מים משני מעיינות ובורות מים".
דמוגרפיה

בשנת 2014 היו רשומים בכפר 2,081 בעלי זכות בחירה לפרלמנט הלבנוני. כולם נוצרים.
המצודה > היסטוריה

המצודה נבנתה בתקופת הצלבנים ולאחר מכן שופצה על ידי הממלוכים והעות'מאנים.
בסיכום ביקורו ביישוב כתב ויקטור גרן: "... אני מטפס על המדרונות המעובדים על ידי טרסות של גבעה מבודדת גבוהה, מעוטרת בהריסות של מצודה, הנקראת קלעת מארון (Kala't Maroun) שנבנתה עם אבנים רגילות, אך בגודל קטן. כך נאמר, המצודה נבנתה על ידי ד'אהר אל-עמר, על חורבות יישוב קדום ששמו נותר עלום..., בכל מקרה יש עדיין שברי אבנים סביב החומות מסביב, מגדלים חצי עגולים, מבנים שונים וכמה בורות מים גדולים...".
בשנת 1881, משלחת של הקרן לחקר ארץ ישראל (SWP) תיארה את המצודה, שנקראה בפיהם "קולת מארון" (Kulat Marun), כ"טירה סרצנית הרוסה, שנבנתה על ידי דהר אל עמר, בעלת צורה מלבנית, עם מגדלים עגולים בכל זווית, ובמרווחים לאורך הקירות הצפוניים והדרומיים. חלק ניכר מהקירות עדיין עומדים; המבנה כולו קטן, עם קשתות סימנים לכך שהטירה נבנתה על יסודות קדומים יותר. הארץ ניתנת לעיבוד וליד יש בורות מים ומעיין. הבתים הערביים בנויים מחומרים מהטירה".
שלושת הרבדים של המצודה מלמדים על תקופות בהיסטוריה שלה. קומת הקרקע נבנתה במאפיינים צלבניים, הבנויים על רובד קדום יותר, הרוס מהתקופה הפיניקית. הקומה העליונה החדשה נבנתה מחדש בתקופה העות'מאנית.
בשנת 1289, הסולטן הממלוכי קלאוון צר על המצודה שבעה ימים ולאחר שנכבשה הוא ציווה להרוס אותה כדי שהצלבנים לא יחזרו. המצודה נותרה הרוסה עד שנת 1761. בתקופת השלטון העות'מאני המצודה נבנתה מחדש על ידי השייח' עבאס מוחמד (ער') שהיה מושל אזור צור והיא שימשה אותה למטרות ביטחוניות וכן כמעון משפחתי.
המצודה > שם המצודה

המצודה נקראת "מצודת מארון" (Maroun Castle) על שמו של מארון, המנהיג הצלבני הצרפתי ששיפץ אותה, או "מצודת דיר כיפא" (Qalaat Deir kifa), על שם מיקומה.
המצודה > נתונים ומאפיינים

המצודה נבנתה על שטח כ-8 דונם.
המצודה מוקפת בחומה בגובה שישה מטרים וברוחב של שני מטרים, ובכל אחת משבע פינותיה ניצב מגדל עגול בקוטר של כשמונה מטרים. בתחתית כל מגדל יש מרתף ששימש מעון לשומרים.
מחוץ לחומת הטירה נמצא בית קברות ישן שנבנה בסגנון הטירה עצמה, עם בארות גדולות.
המצודה נבנתה על גבעה כך שישנו קשר עין בינה לבין המצודות בופור ותבנין, כחלק משמירת הדרך לצור, מבחינה מסחרית ומבחינה צבאית.
הערות שוליים

1 2 3  ,Conder, C. R. , Kitchener, H. H., Kitchener, E.  Palmer, E. H., Besant W., The survey of western Palestine : memoirs of the topography, orography, hydrography, and archaeology, London: Committee of the Palestine exploration fund, 1883-1881, עמ' 91, 92, 115
1 2  Guérin, V, Description Géographique Historique et Archéologique de la Palestine (in French)., Paris: Nationale L'Imprimerie, 1880, עמ' 258, 265
↑  أسماء العائلات في بلدة دير كيفا، قضاء صور، محافظة الجنوب في لبنان, إعْرَفْ لبنان (בערבית)
1 2  Maron Castle | Archiqoo, archiqoo.com
1 2 3 4  عبد معروف, قلعة دير كيفا الأثرية جنوبي لبنان سليلة التاريخ الحافل بالتحديات, alquds.co.uk, ‏24 אפריל 2021
↑  "The ancient castle of Deir Kifa: The largest Castle in the South and the Oldest in history". nna-leb.gov.lb. נבדק ב-16 נוב' 2017. {{cite web}}:  (עזרה)
1 2  معجم قرى جبل عامل - الشيخ سليمان ظاهر - کتابخانه مدرسه فقاهت, lib2.eshia.ir (בערבית)
אוניברסיטת הסינגולריות

מראה אווירי של אזור שדה התעופה
אוניברסיטת הסינגולריות (באנגלית: Singularity University) היא מוסד אקדמי הממוקם בשדה התעופה האזרחי-צבאי Moffett Federal Airfield (ידוע בקיצור כ"Moffett Field") בעמק הסיליקון בקליפורניה שבארצות הברית, ומטרתו המוצהרת היא: "להרכיב, ללמד ולעורר השראה של מנהיגים השואפים להבין ולאפשר את ההתפתחות של ההתקדמות הטכנולוגית המעריכית ולהשתמש, למקד ולהדריך בכלים אלה על מנת לתת מענה לאתגריה הגדולים של האנושות".
היא פועלת במשותף עם אוניברסיטת החלל הבינלאומית. אוניברסיטת הסינגולריות אינה אוניברסיטה שנערכים בה מסלול לימודים של ארבע שנים לתואר, ומטרתה להוות תוספת על מוסדות אקדמיים מסורתיים.
היא מציעה קורס קיץ שנתי בן עשרה שבועות המכוון לתלמידים בעלי תואר ראשון או תארים מתקדמים ותוכניות בנות עשרה ימים למנהלי תאגידים בכירים ופקידי ממשל בכירים. תוכנית הבוגרים הראשונה החלה ביוני 2009, שכר הלימוד הכולל היה $25,000 (אם כי רוב המשתתפים זכו למלגות מלאות או חלקיות). הכיתה הראשונה בשנת 2009 הוגבלה לארבעים משתתפים שנבחרו מבין למעלה מ-1,200 מועמדים. שמונים סטודנטים בעלי תואר ראשון או תארים מתקדמים התקבלו לקורס הבוגרים שהחל בקיץ 2010 מתוך 1,600 שהגישו את מועמדותם.
שיעור הקבלה הנמוך וסף הקבלה הגבוה מאפשר לאוניברסיטת הסינגולריות לאגד תלמידים בעלי נתונים אקדמיים מהגבוהים בעולם, המקדישים עצמה לפתור את הבעיות הדוחקות ביותר של העולם.
מסלולי הלימוד וחברי הסגל > נושאי ההוראה

האוניברסיטה מציעה 10 מסלולי אקדמיים שונים, בראש כל אחד מהם עומד לפחות מומחה אחד בתחום.
עתידנות (ריי קורצווייל, James Canton, Jim Dator, Paul Saffo)
מדיניות ציבורית, משפטים, פילוסופיה של המוסר (Tara Lemmey, רוברט טיילור)
מימון ויזמות עסקית (David S. Rose)
תקשורת נתונים ומחשבים (Bob Metcalfe, Kevin Fall)
ביוטכנולוגיה וביואינפורמטיקה (Daniel Reda)
ננוטכנולוגיה (Ralph Merkle, Robert Freitas, Jr)
רפואה, מדעי המוח ו-Human Enhancement ‏(Daniel Kraft)
בינה מלאכותית, רובוטיקה, ו-Cognitive informatics ‏(Neil Jacobstein, Raj Reddy)
אנרגיה ומערכת אקולוגית (Sunil Paul, Michel Gelobter, Dan Whaley)
מדעי החלל ו-Physical science‏ (Dan Barry, Chris Boshuizen)
חברי הסגל והיועצים נוספים כוללים את ויל רייט, Tom Byers, וינט סרף, אוברי דה גריי, Christopher deCharms,‏ Peter Norvig, ‏Sebastian Thrun, ‏Daniel Kammen,‏ George Smoot,‏ Pete Worden וMatt Mullenweg.
מסלולי הלימוד וחברי הסגל > תוכניות

האוניברסיטה מציעה שלושה סוגי תוכניות אקדמיות:
תוכנית לתלמידים מתקדמים – תוכנית קיץ בת עשרה שבועות המיועדת ל-80 סטודנטים ונערכת פעם בשנה (עלות שכר הלימוד הוא $25,000)
תוכנית למנהלים (10 ימים) – בתוכנית לוקחים חלק 40 סטודנטים והיא מתקיימת 3 פעמים בשנה (הלימודים עולים $15,000)
ניהול

הגוף המפקח על אוניברסיטת הסינגולריות הוא חבר נאמנים, הכולל את הנשיא והנאמן ריי קורצווייל, סגן הנשיא ויושב ראש פיטר דיאמנדיס (Peter Diamandis), הנאמן רוברט ריצ'רדס (Robert D. Richards), הנאמן מייקל סימפסון (Michael Simpson) והנאמן סאלים אסמאעיל (Salim Ismail).
השותפים המייסדים והממנים כוללים את נאס"א, גוגל, IDEO‏, LinkedIn,‏ ePlanet Ventures וקרן X Prize.
הערות שוליים ומקורות

Gelles, David (2009-02-03). "Google and Nasa back new school for futurists". Financial Times.
הערות שוליים

↑  אודות, אתר האוניברסיטה
↑  ג'ף יאנג, מייסד אוניברסיטת הסינגולריות, משוחח על המוסד החדש והבלתי שגרתי, עיתון הכרוניקל של ההשכלה הגבוהה, 3 בפברואר 2009
↑  אל סרקביץ', אוניברסיטה ייחודית נפתחה באזור ביי בשנה זו, סן פרנסיסקו כרוניקל, 3 בפברואר 2009
↑  1אוניברסיטת הסינגולריות, שם אתה מתמחה בחיי נצח, Gizmodo
↑  מסלולי הלימוד, אתר האוניברסיטה
↑  התוכניות האקדמיות, אתר האוניברסיטה
↑  חבר הנאמנים, אתר האוניברסיטה
| --- | --- |
בקרת זהויות :  VIAF: 3484148149516596930000   WorldCat (עם VIAF): 3484148149516596930000
ג'ודי גרלנד

| --- | --- |

ג'ודי גרלנד, 1950
 לידה:  10 ביוני 1922 גרנד ראפידס (אנ'), מינסוטה, ארצות הברית
 פטירה:  22 ביוני 1969 (בגיל 47) לונדון, אנגליה, הממלכה המאוחדת
 מקום קבורה:  בית הקברות הוליווד פוראבר 
 שם במה:  Judy Garland 
 שם לידה:  פרנסס אתל גאם
 סוגה מועדפת:  מוזיקת פופ 
 מדינה:  ארצות הברית ארצות הברית הממלכה המאוחדת הממלכה המאוחדת
 תקופת הפעילות:  1929–1969 (כ־40 שנה)
 מקום לימודים:  בית הספר התיכון הוליווד  בית הספר המקצועי של הוליווד  אוניברסיטת הרווארד  תיכון לוס אנג'לס/עמק אנטילופ 
 בן או בת זוג:  דייוויד רוז (27 ביולי 1941–1944)  מארק הרון (14 בנובמבר 1965–11 בפברואר 1967)  סידני לופט (8 ביוני 1952–19 במאי 1965)  וינסנט מינלי (15 ביוני 1945–1951)  מיקי דינז (15 במרץ 1969–22 ביוני 1969) 
 צאצאים:  לייזה מינלי, לורנה לופט
 מספר צאצאים:  3
 פרסים והוקרה:  פרס אוסקר לנוער (1940)  היכל התהילה של גראמי (1997)  גלובוס הזהב על שם ססיל ב. דה-מיל (1961)  היכל התהילה של גראמי (2004)  היכל התהילה של גראמי (2009)  פרס הגראמי לביצוע סולו הפופ הנשי הטוב ביותר (1961)  היכל התהילה של גראמי (1980)  פרס אוסקר לשם כבוד  פרס גראמי למפעל חיים (1997)  פרס גראמי לאלבום השנה (1961)  פרס טוני מיוחד (1952)  פרס גלובוס הזהב לשחקנית הטובה ביותר - סרט קומדיה או מוזיקלי (1954)  פרס טוני  פרס גלובוס הזהב  פרס גראמי  כוכב בשדרת הכוכבים בהוליווד 
 https://judygarland.com/
 פרופיל ב-IMDb
 חתימה:   
 
ג'ודי גרלנד (באנגלית: Judy Garland;‏ 10 ביוני 1922 – 22 ביוני 1969) הייתה שחקנית קולנוע וזמרת אמריקאית, שכיכבה בעשרות סרטים, ברובם מוזיקליים. ביניהם היא גם גילמה את דורותי גייל בסרט "הקוסם מארץ עוץ".
במהלך הקריירה שלה שנפרשה על פני למעלה מארבעה עשורים, זכתה ג'ודי גרלנד במגוון פרסים. גרלנד זכתה להכרה בינלאומית בזכות הופעותיה במחזות זמר וסרטים הוליוודיים. גרלנד התמודדה לאורך חייה עם קשיים אישיים מרובים. היא סבלה מדימוי גוף, שהוחמר על ידי ביקורת מצד תעשיית הקולנוע, השפיע על ביטחונה העצמי. בנוסף, נאלצה להתמודד עם חובות כספיים ניכרים ועם התמכרות לסמים ואלכוהול, שהחלה בנעוריה. חייה האישיים היו סוערים, והיא התחתנה חמש פעמים, ארבע מהן הסתיימו בגירושין. בשנת 1969, בגיל 47, נפטרה כתוצאה ממנת יתר של ברביטורט.
ב-1999, מכון הסרטים האמריקאי דירג אותה כשחקנית השמינית הטובה ביותר בכל הזמנים.
קורות חיים

נולדה בשם פרנסס אתל גאם (Frances Ethel Gumm) במינסוטה שבארצות הברית למשפחה נוצרית-אפיסקופלית. הוריה, אתל מריון מילן ופרנסיס אבנט גאם, היו כוכבי וודוויל שהתיישבו בגרנד רפידס כדי לנהל בית קולנוע שהציג מופעי וודוויל. שורשיה המשפחתיים כללו מוצא אירי, אנגלי וסקוטי. בשנת 1926 עברה המשפחה לגור בלנקסטר, קליפורניה, כתוצאה משמועות על היותו של אביה הומוסקסואל. גארלנד מהווה סמל לקהילת הלהט"בים בגלל נסיבותיה המשפחתיות ואמונותיה ביחס לקהילה הלהט"בית בזמנה. בעיר החדשה, רכש פרנסיס תיאטרון והמשיך בפעילותו בתחום הבידור, בעוד שאשתו אתל התמקדה בקידום הקריירה של בנותיה, ובפרט של ג'ודי, בתחום הקולנוע.
קריירה

בשנת 1935 הוזמנו ג'ודי גרלנד ואביה לאודישן באולפני מטרו גולדווין מאייר (MGM). באודישן, ביצעה גרלנד שיר ביידיש שנכתב ב-1896 והופיע בקביעות בוודוויל. לאחר מכן חתמה על חוזה עם חברת ההפקה מטרו גולדווין מאייר. היא הייתה חסרת ביטחון ומודאגת לגבי המראה שלה. גרלנד נרשמה לתוכנית החינוכית של מטרו עם אווה גרדנר, לנה טרנר ואליזבת טיילור.
קריירה > הקוסם מארץ עוץ

בגיל 16 כיכבה גרלנד בסרט "הקוסם מארץ עוץ", בתפקיד דורותי גייל עם נעלי האודם היוצאת למסע יחד עם חבריה. הצילומים החלו ב-13 באוקטובר 1938 והסתיימו ב-16 במרץ 1939, בעלות כוללת של יותר מ-2 מיליון דולר (שווה ערך ל-34 מיליון דולר בשנת 2023). "הקוסם מארץ עוץ" זכה להצלחה רבה, אך התקציב הגבוה והעלות המשויכת לקידום הסרט, שהגיעה ל-4 מיליון דולר (שווה ערך ל-69 מיליון דולר בשנת 2023), בשילוב עם ההכנסות הנמוכות יותר מכרטיסים מוזלים לילדים, הביאו לכך שהסרט לא הניב רווחים עד שיצא לאקרנים מחדש בשנות ה-40 ובזמנים מאוחרים יותר. בטקס פרסי האוסקר של 1939, גרלנד זכתה בפרס האוסקר היחיד שלה, פרס האוסקר לנוער, על הופעותיה במהלך השנה, כולל תפקידה בקוסם מארץ עוץ. היא הייתה האדם הרביעי שזכה בפרס זה, ואחת מתוך שנים עשר שחקנים בהיסטוריה שקיבלו אותו אי פעם. לאחר הסרט, גרלנד נחשבה לאחת השחקניות המובילות בארצות הברית.
קריירה > סרטים נוספים

ב-1944 כיכבה בסרט "פגוש אותי בסנט לואיס" בבימויו של וינסנט מינלי.
באפריל 1947, במהלך צילומי הסרט "הפיראט", עברה גרלנד התמוטטות עצבים ונלקחה מהסט, ובהמשך עברה עוד התמוטטויות שלבסוף הביאו לעזיבתה את חברת MGM.
ב-1948 שיחקה בסרט המוזיקלי "מצעד הפסחא" לצידו של פרד אסטר.
בשנת 1954 שיחקה גרלנד בסרט המוזיקלי "כוכב נולד" של האחים וורנר, שזיכה אותה בפרס גלובוס הזהב ובמועמדות לפרס אוסקר לשחקנית הטובה ביותר.
בנובמבר 1959 אובחנה כחולה בדלקת כבד חמורה, ואף על פי שהרופאים ניבאו שלא תוכל לשיר יותר, חזרה גרלנד להופיע בקולנוע ובטלוויזיה לאחר החלמתה. במשך השנים סבלה גרלנד מהשמנה, תת משקל והתמכרות לתרופות ממשפחת הברביטורטים המרדימות וסמי מרץ המעוררים, שניטלו בסירוגין.[דרוש מקור]
חיים אישיים

גרלנד הייתה נשואה חמש פעמים והתגרשה ארבע פעמים. יש לה שלושה ילדים.
מ-1941 עד 1945 הייתה נשואה לדייוויד רוז.
מ-1945 עד 1951 הייתה נשואה לבמאי הקולנוע וינסנט מינלי, שבסרטיו הופיעה פעמים רבות, ובתה מנישואים אלו היא השחקנית והזמרת לייזה מינלי.
מ-1952 עד 1965 הייתה נשואה לסידני לופט. ב-1952 נולדה בתם לורנה (אנ'), וב-1955 נולד בנם ג'ואי.
מ-1965 עד 1967 הייתה נשואה למארק הרון.
מ-1969 ועד מותה הייתה נשואה למיקי דינס.
מותה

ב-22 ביוני 1969 נמצאה גרלנד מתה בחדר האמבטיה בביתה בלונדון על ידי בעלה האחרון מיקי דינס. בחקירה שלאחר המוות נקבע שהיא נפטרה ממנת יתר של ברביטורט. החוקר קבע עם זאת שלגרלנד לא הייתה כוונה להתאבד, ואת הברטיבורט נטלה לאורך תקופה ולא בבת אחת. בתעודת הפטירה שלה צוין כי מותה היה מקרי. לעומת זאת בתה, לייזה מינלי, טוענת שאמה מתה מדום לב ובאופן טבעי, שהיא נטלה באופן קבוע את התרופות שבהן טופלה.     מיקי דינס בעלה טס מלונדון לניו יורק עם גופתה, אשר הולבשה בשמלת המשי האפורה בה התחתנה איתו. בניו יורק הגיעו כ-20 אלף להיפרד ממנה בבית הלוויות קמפבל(אנ') במנהטן. היא נקברה בבית הקברות פרנקליף(אנ') בעיירה גרינבורג(אנ') המרוחקת כ-40 קילומטר מניו יורק. בינואר 2017, שרידי גופתה הועברו, לבקשת ילדיה, לבית הקברות "Hollywood Forever"(אנ') בלוס אנג'לס.
הוקרה והנצחה

ב-2005, הוצג המחזה המוזיקלי "End of the Rainbow", המספר על סיפור חייה לראשונה.
ב-2019, יצא הסרט ג'ודי - מעבר לקשת, המבוסס על חייה.
ב-2021, הועלתה הגרסה הישראלית למחזה, בתיאטרון הקאמרי.
מוזיאון על שמה במינסוטה, ארצות הברית
פסטיבלים על שמה
ראו גם

ג'ודי גרלנד כגיי אייקון
אוניברסיטת קנטקי

| --- | --- |


 אוניברסיטה
 תקופת הפעילות:  1865–הווה (כ־159 שנים)
 בעלי תפקידים
 נשיא:  אלי קפילוטו
 סגל:  2,304
 סטודנטים
 כלל הסטודנטים:  29,203 (2014)
 סטודנטים לתואר ראשון:  22,223
 סטודנטים לתואר שלישי:  4,199
 שונות
 כינוי קבוצת הספורט:  וילדקאטס (חתולי בר)
 מיקום
 מיקום:  לקסינגטון, קנטקי, ארצות הברית
 מדינה:  ארצות הברית ארצות הברית
 קואורדינטות:  38°01′57″N 84°30′09″W﻿ / ﻿38.0325°N 84.5025°W﻿ / 38.0325; -84.5025
 www.uky.edu
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אוניברסיטת קנטקי(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אוניברסיטת קנטקי(למפת קנטקי רגילה) פרנקפורט לואיוויל לקסינגטון באולינג גרין אוונסבורו אילינוי אינדיאנה אוהיו ויר. המע.  וירג'יניה טנסי מיז.אוניברסיטת קנטקי(למפת קנטקי מוגדלת) פרנקפורט לואיוויל לקסינגטון באולינג גרין אוונסבורו אילינוי אינדיאנה אוהיו ויר. המע.  וירג'יניה טנסי מיז.אוניברסיטת קנטקי
 
הבניין המרכזי (בחזית) ומגדל פיטרסון (ברקע), שניים מהמבנים הבולטים בקמפוס
אוניברסיטת קנטקי (באנגלית: University of Kentucky ובקיצור UK) היא אוניברסיטה ציבורית הממוקמת בלקסינגטון שבמדינת קנטקי בארצות הברית. האוניברסיטה הוקמה ב-1865 ולומדים בה כ-30,100 סטודנטים.
היסטוריה

האוניברסיטה נוסדה ב-1865 כקולג' ללימודי חקלאות ומכונאות המשויך לאוניברסיטת טרנסילבניה(אנ') הקולג' הוקם על ידי היזם ג'ון בראיין באומן, במימון פדרלי שניתן במטרה לעודד הקמת מוסדות להשכלה גבוהה בתחומים אלו ברחבי ארצות הברית. ב-1878 הופרד הקולג' מאוניברסיטת טרנסילבניה. החל מ-1880 פתח הקולג' את שעריו גם לסטודנטיות. ב-1882 עבר הקולג' למיקומו הנוכחי של הקמפוס בלקסינגטון. ב-1908 שונה שם המוסד לאוניברסיטת המדינה לקסינגטון, קנטקי, וב-1916 שונה שם האוניברסיטה לשמה הנוכחי.
מבנה וארגון

האוניברסיטה מורכבת ממספר קולג'ים ובתי ספר:
הקולג' לחקלאות, מזון וסביבה - נוסד ב-1908
הקולג' לאומנויות ומדעים - נוסד ב-1908
הקולג' למשפטים - נוסד ב-1908
הקולג' להנדסה - נוסד ב-1918
הקולג' לעיצוב - נוסד ב-1923
הקולג' לחינוך - נוסד ב-1923
הקולג' למנהל עסקים וכלכלה - נוסד ב-1925
הקולג' לרוקחות - נוסד ב-1947
הקולג' לרפואה - נוסד ב-1954
הקולג' לרפואת שיניים - נוסד ב-1956
הקולג' לאחיות - נוסד ב-1956
הקולג' לעבודה סוציאלית - נוסד ב-1969
הקולג' למדעי הבריאות - נוסד ב-1966
הקולג' לאמנויות יפות - נוסד ב-1976
הקולג' לתקשורת ומידענות - נוסד ב-1993 (על בסיס הקולג' למידענות שנוסד ב-1970 והקולג' לתקשורת שנוסד ב-1976)
הקולג' לבריאות הציבור - נוסד ב-2004
בית הספר ללימודים מתקדמים - נוסד ב-1917
בית הספר לדיפלומטיה ומסחר בינלאומי - נוסד ב-1959
בית הספר למדיניות ציבורית ומינהל - נוסד ב-1976
ספורט

באוניברסיטה פועלות קבוצות ספורט ב-19 ענפים שונים. הנבחרת הבולטת ביותר היא נבחרת כדורסל הגברים שזכתה ב-8 אליפויות ה-NCAA (בשנים 1948, 1949, 1951, 1958, 1978, 1996, 1998, 2012).
אוניברסיטת סצ'נוב

| --- | --- |


 אוניברסיטה
 על שם:  איוואן סצ'נוב 
 תקופת הפעילות:  1758–הווה (כ־266 שנים) 
 בעלי תפקידים
 רקטור:  Pyotr Glybochko 
 מיקום
 מדינה:  רוסיה רוסיה
 קואורדינטות:  55°43′41″N 37°34′30″E﻿ / ﻿55.72805556°N 37.575°E﻿ / 55.72805556; 37.575
 sechenov.ru
  (למפת מוסקבה מוגדלת) אוניברסיטת סצ'נוב(למפת מוסקבה רגילה) אוניברסיטת סצ'נוב he
 
אוניברסיטת סצ'נוב (ברוסית: Сеченовский Университет) הוא בית ספר לרפואה ומוסד ההשכלה לרפואה הוותיק ביותר ברוסיה, שנמצא במוסקבה.
האוניברסיטה הוקמה בשנת 1758 כפקולטה לרפואה של אוניברסיטת מוסקבה הקיסרית כבית הספר לרפואה הראשון באימפריה הרוסית. ביוזמת ניקולאי סקליפוסובסקי בסוף שנות ה-80 של המאה ה-19 לפקולטה לרפואה הוקם מתחם מיוחד בוא נבנו בנייני לימודים ובנייני בתי חולים בתחומים שונים. המוסד נפרד מאוניברסיטת מוסקבה והפך לעצמאי בשנת 1930. האוניברסיטה נקראה על שם הפיזיולוג הרוסי, איוואן סצ'נוב, בשנת 1955.
המוסד ממוקם בשדה דוויצ'ה בקמפוס הרפואי ההיסטורי, במוסקבה.
היסטוריה

האוניברסיטה נחנכה כאוניברסיטת מוסקבה הקיסרית (האוניברסיטה הממלכתית של מוסקבה מאז 1917) בשנת 1755. היא נקראה על שם איוואן סצ'נוב, בוגר בית הספר, המכונה "אבי הפיזיולוגיה הרוסית". המוסד נעשה עצמאי בשנת 1930 ורכש מעמד כמוסד אוניברסיטאי מלא בשנת 2010. האוניברסיטה חגגה 260 שנה להיווסדה בשנת 2018.
האקדמיה מהווה מרכז להכשרה, הסמכה והשכלה נוספת לצוות רפואי ורוקחים.
בקומפלקס האוניברסיטה יש 20 בניינים עם כיתות ואולמות הרצאות, מרכז קליני, מרכז מחקר, ספריה, מדור הוצאה לאור, מחלקת צילומי וידאו, מעבדות, גן בוטני ומעונות סטודנטים.
כ-1,500 בוגרים מעורבים בהכשרה לאחר התואר במסגרת התמחות ראשונית והתמחות קלינית, המכסים את כל ההתמחויות הקליניות, או קורסים שלאחר התואר.
האוניברסיטה משתפת פעולה עם ארגונים בינלאומיים שונים ובהם האיגוד הבינלאומי של התוכניות האוניברסיטאיות לניהול בריאות, הארגון העולמי של המכללות הלאומיות, האקדמיות והמתרגלים הכלליים, הברית הבינלאומית האמריקאית לבעיות בריאות, האיגוד האירופי לניהול בריאות והאקדמיה העולמית לחינוך רפואי.
בשנת 2020 האוניברסיטה הייתה מעורבת במרוץ לפיתוח חיסון למגפת הקורונה, בשיתוף פעולה עם בית החולים הצבאי הראשי על שם בורדנקו, במהלך התפרצות נגיף הקורונה ברוסיה והיא הייתה הראשונה בעולם להכריז על השלמת הניסויים הקליניים.
פקולטות

פקולטה לרפואה
פקולטה לרוקחות
הפקולטה לרפואת ילדים
הפקולטה לרפואה מונעת
הפקולטה לרפואת שיניים
הפקולטה להכשרה מקצועית לרופאים לאחר התואר הראשון
מחלקת הכנה למועמדים בינלאומיים
המכון לחינוך מקצועי
מרכז תוכניות לתואר שני
בוגרים מפורסמים

סרגיי בוטקין - קלינאי, מטפל וממייסדי מדע הרפואה ברוסיה
ניקולאי פירוגוב - מדען רוסי, רופא, ממציא, פדגוג וחבר האקדמיה הרוסית למדעים (1847); נחשב כמייסד ניתוחי שדה והיה בין המנתחים הראשונים באירופה שהשתמשו בחומר הרדמה
איוואן סצ'נוב - נוירופיזיולוג רוסי; חבר כבוד באקדמיה הרוסית למדעים; האקדמיה הרפואית במוסקבה והמכון לפיזיולוגיה התפתחותית וביוכימיה נקרא על שמו
ניקולאי סקליפוסובסקי - מנתח רוסי, מדען ומורה
אנטון צ'כוב - רופא רוסי, מחזאי וסופר; נחשב לגדולי סופרי הבדיון הקצר בהיסטוריה
מקסים קונכלובסקי - קלינאי רוסי; אחת הדמויות החשובות ביותר ברפואה הפנימית הרוסית במחצית הראשונה של המאה העשרים
אלכסנדר מיאסניקוב - רופא סובייטי, קרדיולוג, אקדמאי של האקדמיה למדעי הרפואה של ברית המועצות
יונאס בסנביצ'יוס - רופא ליטאי, פעיל ומחסידי התחייה הלאומית הליטאית
אלכסיי אבריקוסוב - פתולוג רוסי וחבר האקדמיה הסובייטית למדעים (1939)
יבגני באבסקי - פיזיולוג סובייטי וחבר האקדמיה למדעים באוקראינה
מיכאיל חומקוב - מיקרוביולוג וירולוג רוסי; סייע בפיתוח החיסון נגד פוליו וארגן את ייצורו ההמוני
דמיטרי ונדיקטוב - סגן שר הבריאות של ברית המועצות בשנים 1965–1981
ולנטין פוקובסקי - אפידמיולוג רוסי; נשיא האקדמיה הרוסית למדעי הרפואה בשנים 1987–2006, אקדמאי האקדמיה הרוסית למדעים (משנת 2013) ומנהל מכון המחקר המרכזי לאפידמיולוגיה במשרד הבריאות
ולרי שומקוב - כירורג ומנתח רוסי; מומחה להשתלות ברוסיה וחלוץ בתחום ניתוחי איברים מלאכותיים; חבר מסדר אנדריי הקדוש
מיכאיל דווידוב - מדען רפואי רוסי, אונקולוג, מנתח; לשעבר נשיא האקדמיה הרוסית למדעי הרפואה; חבר האקדמיה הרוסית למדעים, החברה הבינלאומית למנתחים והאקדמיה למדעים בניו יורק וחתן פרס המדינה למדע וטכנולוגיה (2001)
ליאו בוקריה - מנתח לב רוסי; אקדמאי של האקדמיה הרוסית למדעי הרפואה, האקדמיה הרוסית למדעים. חתן פרס לנין (1976), פרס ברית המועצות (1986) ופרס המדינה הרוסית (2002)
רנאט אקצ'ורין - מנתח לב רוסי; אקדמאי של האקדמיה הרוסית למדעי הרפואה (1997) והאקדמיה הרוסית למדעים (2011)
בוריס יגורוב - רופא-אסטרונאוט סובייטי שהפך לרופא הראשון שביצע טיסת חלל
אולג אטקוב - קרדיולוג ואסטרונאוט רוסי
אנטולי קודריאוויצקי - סופר ומשורר רוסי-אירי
הערות שוליים

1 2 3 4  "The University history". sechenov.ru. נבדק ב-10 באוקטובר 2018. {{cite web}}:  (עזרה)
1 2 3 4  Московский государственный медицинский университет им И.М. Сеченова. RIA Novosti (ברוסית). 18 בנובמבר 2013. נבדק ב-10 באוקטובר 2018. {{cite web}}:  (עזרה)
↑  Российскую вакцину планируют запустить в массовое производство уже осенью‏, Vesti.ru
↑  Российская вакцина от COVID-19 прошла клинические испытания‏, הקומסומולץ המוסקבאי
↑  ברוסיה הכריזו: התקדמות בפיתוח חיסון לקורונה
| --- | --- |
בקרת זהויות :  ISNI: 0000 0001 2288 8774  LCCN: no94016551  NKC: xx0056062  VIAF: 134443728   WorldCat (עם VIAF): 134443728 
מטבע בנק רוסיה (של 3 רובל) במסגרת סדרת "מדע", 250 שנה לאקדמיה הרפואית סצ'נוב במוסקבה. מצבת זיכרון לסצ'נוב ברחוב בולשאיה פירוגובסקאיה במוסקבה
האוניברסיטה הרפואית הראשונה במוסקבה, 2011.
מנהרת אספסיאנוס וטיטוס

| --- | --- |

 היסטוריה
 תקופות:  האימפריה הרומית 
 מיקום
 מדינה:  טורקיה 
 קואורדינטות:  36°07′22″N 35°55′45″E﻿ / ﻿36.12277778°N 35.92916667°E﻿ / 36.12277778; 35.92916667
  (למפת טורקיה מוגדלת) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון 'הים השחור'(למפת טורקיה רגילה) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון 'הים השחור'
 
כתובת אספסיאנוס וטיטוס בפתח המנהרה הראשונה
תעלה חצובה פתוחה
הסכר ופתח המנהרה הראשונה בציור של קצין הצי הבריטי ויליאם אלן בביקורו באתר ב-1850
מנהרת אספסיאנוס וטיטוס (בטורקית: Titus Tüneli, מנהרת טיטוס) היא מערכת תעלות ומנהרות רומית באתרהּ של העיר ההיסטורית סלאוקיה פייריה, נמלהּ של אנטיוכיה ההלניסטית והרומית, בגבולות חבל האטיי בטורקיה. המערכת נועדה להטיית מי שיטפונות עונתיים שגרמו לנזקים בתוך העיר ולהצטברות סחף במעגני הנמל.
היסטוריה

חציבת התעלות והמנהרות החלה בהוראת אספסיאנוס (69–79 לסה"נ), נמשכה בימי בנו ויורשו טיטוס (79–81 לסה"נ) והושלמה ככל הנראה במאה השנייה, בימי הקיסר אנטונינוס פיוס (138–161 לסה"נ). כתובת שגולפה בסלע בכניסה למנהרה הראשונה (העליונה) מייחסת את בנייתה לקיסרים אספסיאנוס וטיטוס.
המערכת נבנתה בפיקוח מהנדסי הצבא הרומי ובעבודת פרך של עבדים ושל שבויים. לא מן הנמנע שהיו בהם יהודים שנשבו במהלך המרד הגדול. מקישים זאת מעדותו של יוסף בן מתתיהו על שליחת שבויים יהודים שנפלו בידי אספסיאנוס לחציבת תעלת קורינתוס, אך אין ראיות ישירות לכך שהועבדו במנהרות סלאוקיה פייריה
כתובת במוצא המנהרה השנייה מציינת את הקיסר אנטונינוס פיוס. על אף מערכת ההטיה נסתם המעגן הפנימי לחלוטין במאה החמישית. את מקומו כנמל אנטיוכיה מילא מעגן סן סימיאון (St Symeon) שמדרום לו, והעיר סלאוקיה פייריה איבדה מחשיבותה.